ઝારખંડના ગઢવા જિલ્લાના છીંજો વિસ્તારમાં મંગળવારે મોડી સાંજે નક્સલીઓ સાથે ભીષણ અથડામણ દરમિયાન બારૂદી સુરંગ વિસ્ફોટમાં ઝારખંડના જગુઆરના 6 જવાનો શહીદ થયા છે. જ્યારે અનેક ઘાયલ થયા છે. ગઢવા ડીઆઈજી વિપુલ શુક્લાએ જણાવ્યું કે મંગળવારે મોડી સાંજે લાતેહાર અને ગઢવા સરહદ વિસ્તારમાં અને છીંજો વિસ્તારમાં નક્સલીઓ હોવાની સૂચના પર પોલીસ અને સુરક્ષા દળોએ કાર્યવાહી શરૂ કરી. સુરક્ષા દળોનો સામનો થતા નક્સલીઓએ પહેલા તો ફાયરિંગ શરૂ કરી દીધુ અને ત્યારબાદ રસ્તામાં છૂપાવેલી બારૂદી સુરંગમાં વિસ્ફોટ કર્યો જેના કારણે ઝારખંડ જગુઆરના 6 જવાનો શહીદ થઈ ગયાં. જ્યારે અનેક ઘાયલ થયા છે.